देश के सभी प्रबुद्ध नागरिकों, संस्थाओं के सदस्यों आदि को राजनैतिक एवं वैचारिक असहमति तथा राजनीतिक षडयंत्र में अंतर समझना होगा। भीमा-कोरेगांव के हिंसक घटना के आयोजन का औचित्य स्वयं षडयंत्र का इशारा करती है। राजनैतिक लाभ के लिए असहमति के नए-नए मुद्दे गढ़ कर जातीय एवं सामाजिक टकराव पैदा करना असहमति नहीं हो सकती। भारतीय लोकतंत्र संक्रमणकाल में है क्योंकि 60 वषों तक शासन करने वाला दल अचानक से चली गई सत्ता को अभी तक स्वीकार नहीं कर पाया है। जबकि सत्ता का शांतिपूर्ण हस्तांतरण लोकतंत्र की सबसे बड़ी खूबसूरती है। विपक्ष को सकारात्मक राजनीति पर भरोसा रखना चाहिए कि फिर उन्हें सत्ता का मौका भविष्य में मिलेगा। अत: उन्हें रचनात्मक कार्य करना चाहिए न कि षडयंत्रवादी राजनीति, क्योंकि जातीय एवं सामाजिक विभाजन व घृणा की परिस्थिति राजनीतिक बदलाव के समान जल्दी नहीं बदला करती।